FISA – ACCEPTARE CLIENT
	FISA – ACCEPTARE CLIENT

	Nume client:

	
	Note/Observatii
	Evaluare risc (mic/mediu/ridicat)

	Adresa sediu principal
	
	

	Sedii secundare 
Numar
Adresa locatii (Tara/Regiune)
	
	

	Activitati desfasurate de client
· Principal
· Secundare
	
	

	Modul de desfasurare al intalnirii (fizic/on-line/telefon)
	
	

	Persoana cu care a avut loc intalnirea
-nume
-functia in cadrul clientului
	
	

	Forma juridica a clientului
	
	

	Societate cotata la bursa / Institutie publica
	
	

	Structura actionariatului si controlului societatii
	
	

	Beneficiar real (daca nu este cotata la bursa)
	
	

	Persoane Expuse Public (PEP):
Actionari / Asociati / Administratori / Beneficiari reali
	
	

	Sursele de finantare ale activitatii*
(credit bancar/imprumuturi actionari/alte (se vor mentiona)
*este importanta si tara de provenienta
	
	

	Alte informatii relevante obtinute in cadrul intalnirii
	
	

	Serviciul solicitat
	
	

	RISC GENERAL
	Mic/Mediu/Ridicat



Intocmit: 
Data:

Observatii conducere:
Investigatii suplimentare necesare: DA/NU 
Aprobat: DA/NU
Data:


Cand se intocmeste?
La initierea relatiei cu clientul, inainte de faza de ofertare.
Cum se obtin informatiile?
1. Intrebari adresate persoanei care reprezinta clientul in cadrul intalnirii
2. Documentarea ulterioara intalnirii:
	· Identificarea clienţilor şi a beneficiarilor reali cuprinde cel puţin:

	a) în cazul persoanelor fizice - toate datele de stare civilă prevăzute în documentele de identitate prevăzute de lege;

	b) în cazul persoanelor juridice - datele cuprinse în actele constitutive sau certificatul de înmatriculare şi datele reprezentantului legal al persoanei juridice care încheie contractul;


· Utilizarea surselor publice pe internet (ONPCSB/ANAF/Ministerul Finantelor/Agentia Nationala de Integritate/ONRC etc.)
· Contabilii pot folosi surse precum:
· documente constitutive (precum un certificat de înregistrare, acorduri și acte de înregistrare/asociere);
· informații de la registrul comerțului;
· acorduri ale acționarilor sau alte acorduri între acționari care vizează controlul persoanei juridice; și
· situațiile auditate depuse.

Toate documentele/informatiile obtinute se ataseaza Fisei - acceptare client.
Cum se evalueaza riscul?
Riscul de țară/geografic
Un client poate prezenta un risc mai ridicat atunci când aspecte ale afacerii sale sunt conectate cu o țară cu risc mai ridicat, în ceea ce privește:
a) originea sau locația actuală a sursei averii sau a fondurilor;
b) locul în care sunt furnizate serviciile;
c) țara de înregistrare sau de domiciliu a clientului;
d) locația activităților principale ale clientului;
e) țara de domiciliu a beneficiarului real; sau
f) țara de înregistrare și locația activităților principale ale companiei vizate (pentru eventuale achiziții).

Riscul asociat clientului
Factorii-cheie de risc pe care contabilii trebuie să îi ia în considerare sunt:
a) Clientul desfasoara activitate in domenii sau sectoare în care oportunitățile pentru spălarea banilor/finanțarea terorismului sunt prevalente.
b) Clientul are actionari/beneficiari reali/administratori care sunt persoane expuse politic sau persoane care sunt strâns asociate sau înrudite cu persoane expuse politic, care sunt considerate clienți cu risc mai ridicat. 
c) Clienții își desfășoară relațiile de afaceri sau solicită servicii în circumstanțe neconvenționale sau neobișnuite.
d) Clienți în cazul cărora structura sau natura entității sau a relației face dificilă identificarea în timp util a beneficiarului real sau a intereselor care controlează ori clienți care încearcă să împiedice înțelegerea activității, proprietarilor sau natura tranzacțiilor, precum:
i. Utilizarea nejustificată a companiilor paravan și/sau inactive, a companiilor de fațadă, a controlului prin intermediul unor acționari desemnați sau directori corporativi, a persoanelor juridice sau a structurilor juridice care împart înregistrarea companiei și administrarea activelor în mai multe țări, totul fără un motiv vizibil legal sau legitim din punct de vedere fiscal, de afaceri sau economic, ori de altă natură.
ii. Utilizarea nejustificată a angajamentelor informale precum familia sau asociații apropiați în calitate de acționari desemnați sau directori.
iii. Complexitatea neobișnuită în structurile de control sau de acționariat fără o explicație clară, atunci când anumite circumstanțe, structuri, locații geografice, activități internaționale sau alți factori nu sunt consecvenți cu ceea ce contabilul cunoaște despre afacerea și scopul economic ale clientului.
e) Intreprinderi care utilizează intensiv numerarul (și/sau echivalente de numerar). Dacă astfel de clienți fac ei înșiși obiectul unui set complet de dispoziții AML/CFT consecvente cu Recomandările FATF și sunt reglementați în acest sens, acest lucru va facilita atenuarea riscurilor. Aceștia pot include, de exemplu:
i. Companii de servicii de transfer de bani sau valori (MVTS) (de exemplu, casele de transfer de bani, case de schimb valutar, casas de cambio, centros cambiarios, remisores de fondos, bureaux de change, agenții de transfer de bani și comercianții de bilete de bancă sau alte companii care oferă servicii de transfer de bani);
ii. Operatori, brokeri și alte persoane care furnizează servicii legate de active virtuale;
iii. Cazinouri, case de pariuri și alte instituții și activități aferente jocurilor de noroc;
iv. Furnizorii de metale și pietre prețioase
f) Clienții care au fost condamnați anterior pentru infracțiuni si care solicită contabililor (care, la rândul lor, știu despre aceste condamnări) să întreprindă anumite activități în numele acestora.
g) Clienții care nu au adresă, sau au mai multe adrese, fără a avea motive legitime.
h) Clienții care dețin fonduri care sunt în mod evident și inexplicabil disproporționate în comparație cu circumstanțelor lor (de exemplu vârsta, venitul, ocupația sau averea).
i) Clienții care se oferă să achite onorarii neobișnuit de mari pentru servicii în cazul cărora în mod normal nu se justifică astfel de sporuri. Cu toate acestea, angajamentele cu onorarii contingente adecvate și onorarii pentru servicii legitime,  în care contabilii pot primi un  spor semnificativ pentru prestarea cu succes a serviciilor lor, nu trebuie considerate un factor de risc.
j) Relația dintre numărul/structura angajaților și natura afacerii se abate de la norma domeniului de activitate (de exemplu, cifra de afaceri a unei companii este nejustificat de mare având în vedere numărul de angajați și de active utilizate în comparație cu alte afaceri similare).
k) Activitatea bruscă de la un client anterior inactiv, fără o explicație clară.
l) Clienții care încep sau dezvoltă un proiect cu un profil neașteptat sau cicluri de afaceri anormale, ori clienții care intră pe piețe noi/emergente. În general, grupările de criminalitate organizată nu trebuie să strângă fonduri/să contracteze datorii, adesea acest lucru făcându-le să intre primele pe o piață nouă, îndeosebi dacă piața respectivă este de retail/utilizează intensiv numerarul.
m) Indiciile conform cărora clientul nu dorește să obțină aprobările/să facă declarațiile guvernamentale necesare etc.
n) Motivul pentru care clientul alege contabilul nu este clar, având în vedere mărimea firmei, locația sau specializarea.
o) Clientul este reticent în furnizarea tuturor informațiilor relevante sau contabilii au suficiente motive rezonabile pentru a suspecta că informațiile furnizate sunt incorecte sau insuficiente.

Riscuri privind tranzacțiile/serviciile și canalele de distribuție asociate
Serviciile care pot fi furnizate de contabili și care (în anumite circumstanțe) prezintă riscul de a fi utilizate în scopul spălării banilor pot include:
a) Utilizarea de conturi de clienți comune sau păstrarea în siguranță a banilor sau activelor clientului fără justificare.
b) Situațiile în care sfaturile cu privire la înființarea de structuri juridice pot fi utilizate abuziv pentru ascunderea proprietarilor sau a scopurilor economice reale (inclusiv înființarea de fiducii, companii sau modificarea numelui/sediului companiei sau stabilirea unor structuri de grup complexe). Aceste situații ar putea include consilierea în legătură cu o fiducie discreționară care oferă administratorului de active puteri discreționare pentru a numi o clasă de beneficiari care nu include beneficiarul real (de exemplu, numirea inițială a unei instituții de caritate ca unic beneficiar discreționar, cu intenția de a adăuga beneficiarii reali mai târziu). Acestea pot include, de asemenea, situații în care o fiducie este înființată cu scopul de a gestiona acțiunile dintr-o companie cu intenția de face mai dificilă stabilirea beneficiarilor activelor gestionate de fiducie.
c) Servicii în cadrul cărora contabilii pot reprezenta sau asigura în practică reputația și credibilitatea clientului în fața părților terțe, fără a deține cunoștințe proporționale despre afacerile clientului.
d) Serviciile cerute de client pentru care contabilul nu are expertiză, cu excepția cazurilor în care contabilul trimite solicitarea unui profesionist cu pregătire adecvată pentru consiliere.

e) Achiziționarea unor întreprinderi în stadiul de lichidare, fără niciun motiv legal, fiscal, de afaceri, economic sau alt motiv legitim vizibil.
f) Puterea de reprezentare conferită în condiții neobișnuite (de exemplu când este acordată irevocabil sau în relație cu active specifice), și motivele menționate pentru aceste condiții sunt neclare sau lipsite de logică.
g) Situațiile în care se apelează la o persoană desemnată (de exemplu, un prieten sau o rudă numit(ă) drept proprietar al activelor/proprietății acolo unde este evident că prietenul sau ruda primește instrucțiuni de la beneficiarul real) fără niciun motiv legal, fiscal, de afaceri, economic sau alt motiv legitim vizibil.
